gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4394, del 09-12-2002 (2002/13642)

Informació pública del projecte de reparcel·lació de les unitats d'execució 1, 2, 3 i 4 del polígon Gaidó.
----------------------------------------------------------------------------------------------------------

### Dades del document

Número de DOGV
:   4394

Data del DOGV
:   09-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13932


Organisme emissor
:   Ajuntament de Cabanes

Tipus de document
:   Anunci

Informació pública del projecte de reparcel·lació de les unitats d'execució 1, 2, 3 i 4 del polígon Gaidó. [2002/Q13105]
  
L'Ajuntament de Cabanes, mitjançant la Resolució d'esta Alcaldia, de data 12 de novembre de 2002, va acordar sotmetre a informació pública el projecte de reparcel·lació de les unitats d'execució 1, 2, 3 i 4 del polígon Gaidó.
  
Cosa que es fa pública de conformitat amb l'establit en els articles 46 i 69 de la Llei 6/1994, de la Generalitat Valenciana, Reguladora de l'Activitat Urbanística, perquè durant el termini de 20 dies, comptadors a partir de la darrera publicació d'este edicte, s'hi puguen formular al·legacions.
  
Igualment i atesa l'existència de titulars desconeguts, dels quals s'indiquen tot seguit les parcel·les, el present edicte tindrà els efectes de la notificació, en els termes que establix l'article 59.4 de la Llei 30/1992, del Règim Jurídic de les Administracions Públiques, a l'igual que, si per qualsevol circumstància, intentada la notificació als titulars cadastrals, esta no s'haja pogut dur a terme.
  
Polígon: 14, parcel·la: 169, titular: desconegut.
Diari Oficial de la Generalitat Valenciana


Sumari del DOGV 4192, del 18-02-2002 (2002/1095)

RESOLUCIÓ de 20 de juliol de 2001, de la Universitat Politècnica de València, per la qual es nomena el senyor Vicent Josep de Esteban Chapapria, catedràtic d'universitat de l'àrea de coneixement d'Enginyeria i Infraestructura dels Transports, adscrita al Departament d'Enginyeria i Infraestructura dels Transports.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4192

Data del DOGV
:   18-02-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/1095


Organisme emissor
:   Universitat Politècnica de València

Tipus de document
:   Resolució

RESOLUCIÓ de 20 de juliol de 2001, de la Universitat Politècnica de València, per la qual es nomena el senyor Vicent Josep de Esteban Chapapria, catedràtic d'universitat de l'àrea de coneixement d'Enginyeria i Infraestructura dels Transports, adscrita al Departament d'Enginyeria i Infraestructura dels Transports. [2002/S1095]
  
De conformitat amb la proposta elevada per la comissió nomenada per a jutjar el concurs convocat per Resolució de 13 de setembre de 2000 d'aquesta Universitat, plaça número 105/2000, codi 2.492 (BOE de 3 d'octubre de 2000), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, resol:
  
Nomenar el senyor Vicent Josep d'Esteban Chapapria, amb número de document nacional d'identitat 36704721, catedràtic d'universitat de la Universitat Politècnica de València, de l'àrea de coneixement d'Enginyeria i Infraestructura dels Transports, adscrita al Departament d'Enginyeria i Infraestructura dels Transports.
  
València, 20 de juliol de 2001.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4295, del 18-07-2002 (2002/7817)

Informació pública de la fusió de les cooperatives.
---------------------------------------------------

### Dades del document

Número de DOGV
:   4295

Data del DOGV
:   18-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7817


Organisme emissor
:   Les Alboredes de la Jana, COOP V.

Tipus de document
:   Anunci

Informació pública de la fusió de les cooperatives. [2002/Q7817]
  
L'Assemblea General de les Alboredes de la Jana, AIE, de data 14 de juny de 2002, va aprovar la seua transformació en cooperativa agrària, i va adoptar la denominació de les Alboredes de la Jana, Cooperativa Valenciana.
  
Per l'Assemblea General de cada cooperativa, fetes, la de la cooperativa les Alboredes de la Jana, Cooperativa Valenciana, amb data 14 de juny de 2002, i, amb data 30 de juny de 2002, la de la Cooperativa Agrícola San José de la Jana, Cooperativa Valenciana, i la de la Cooperativa San Antonio de la Jana, Cooperativa Valenciana, es va adoptar l'acord de procedir a la fusió per absorció de estes dos darreres cooperatives, que es dissolen, per la cooperativa les Alboredes de La Jana, Cooperativa Valenciana, com a cooperativa absorbent.
  
Cosa que es fa pública en compliment de l'establit per l'article 65 del Text Refós de la Llei de Cooperatives de la Comunitat Valenciana.
  
La Jana, 3 de juliol de 2002.- El president de les Alboredes de la Jana, Cooperativa Valenciana: Guillermo Vea Beltrán. El president de la Cooperativa Agrícola San José de la Jana, Cooperativa Valenciana: José Ferrer Vallés. El president de la Cooperativa San Antonio de la Jana, Cooperativa Valenciana: Agustín Coloma Boix.
Diari Oficial de la Generalitat Valenciana


Sumari del DOGV 4316, del 19-08-2002 (2002/8316)

Informació pública del projecte de reparcel·lació del polígon industrial IP-4 A Casa Molina de les normes subsidiàries de planejament d'Agullent.
-------------------------------------------------------------------------------------------------------------------------------------------------

### Dades del document

Número de DOGV
:   4316

Data del DOGV
:   19-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8316


Organisme emissor
:   Ajuntament d'Agullent

Tipus de document
:   Anunci

Informació pública del projecte de reparcel·lació del polígon industrial IP-4 A Casa Molina de les normes subsidiàries de planejament d'Agullent. [2002/F8316]
  
L'alcalde president ha resolt sotmetre a informació pública, pel termini de 20 dies hàbils, mitjançant la publicació en el Diari Oficial de la Generalitat Valenciana i en un diari d'informació general, el projecte de reparcel·lació del polígon industrial IP-4 A Casa Molina, presentat per l'agent urbanitzador, Agrupació d'Interés Urbanístic IP-4 A Casa Molina d'Agullent.
  
De conformitat amb els articles 46.1, 46.3 i 69 de la Llei 6/1994, de 15 de novembre, Reguladora de l'Activitat Urbanística, durant el termini adés esmentat, a partir de l'endemà de la publicació en el Diari Oficial de la Generalitat Valenciana, es podrà consultar l'expedient en la Secretaria de l'Ajuntament d'Agullent, i formular-hi les al·legacions que s'estimen oportunes.
Diari Oficial de la Generalitat Valenciana


Sumari del DOGV 4379, del 15-11-2002 (2002/12421)

Notificació de resolució denegatòria a Jesús Baixauli Torres.
-------------------------------------------------------------

### Dades del document

Número de DOGV
:   4379

Data del DOGV
:   15-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12570


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució denegatòria a Jesús Baixauli Torres. [2002/X12093]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de la resolució denegatòria a Jesús Baixauli Torres, atés que no s'ha pogut realitzar en el seu domicili.
  
Vist l'expedient instruït per a la concessió de subvencions de la Generalitat Valenciana per l'adquisició d'un habitatge de protecció oficial, i complit el tràmit d'audiència este Servici Territorial, en virtut de les competències que té atribuïdes, resol denegar la concessió de subvencions pels motius que a continuació s'indiquen:
  
- Incompliment del que disposa l'article 24.2 del Decret 173/1998, de 20 d'octubre, del Govern Valencià, ja que queda acreditat que han transcorregut més de sis mesos entre la formalització de l'escriptura pública de compra'venda o adjudicació i la sol·licitud de subvencions.
  
Contra la present resolució, que no posa fi a la via administrativa, podrà interposar un recurs d'alçada davant el director general d'Arquitectura i Habitatge, en el termini d'un mes, comptador des del dia següent de la recepció de la notificació, d'acord amb el que disposa l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que en dóna la Llei 4/1999, de 13 de gener.
  
València, 23 de maig de 2002.- El cap del Servici Territorial: Luis Rodríguez Piernas.
  
Conselleria d'Obres Públiques,
  
Urbanisme i Transports
Diari Oficial de la Generalitat Valenciana


Sumari del DOGV 4275, del 20-06-2002 (2002/6597)

Resolució d'11 de juny de 2002, de la Universitat Politècnica de València, per la qual es procedix a la correcció d'errors de la Resolució de data 11 d'abril de 2002 mitjançant la qual es publicava l'Oferta d'Ocupació Pública del personal d'administració i servicis per a l'any 2002 (DOGV núm. 4.231, de 18 d'abril de 2002).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/6597


Data del document
:   11-06-2002

Organisme emissor
:   Universitat Politècnica de València

Tipus de document
:   Resolució

Correcció d'errades

 Descriptors 

:   * oferta d'ocupació
    * concurs administratiu
    * professió tècnica
    * professió de la informàtica
    * universitat
    * professió de la informació
    * manteniment
    * professió de la comunicació
    * professió administrativa
    * personal docent

Resolució d'11 de juny de 2002, de la Universitat Politècnica de València, per la qual es procedix a la correcció d'errors de la Resolució de data 11 d'abril de 2002 mitjançant la qual es publicava l'Oferta d'Ocupació Pública del personal d'administració i servicis per a l'any 2002 (DOGV núm. 4.231, de 18 d'abril de 2002). [2002/6597]
  
Advertit error en la Resolució d'11 d'abril de 2002 (DOGV núm. 4.231, de 18 d'abril de 2002) d'esta Universitat Politècnica de València, mitjançant la qual es publicava l'Oferta d'Ocupació Pública del personal d'administració i servicis per a l'any 2002, se'n procedix a la correcció en els termes següents:
  
Primer
  
En l'annex I. Oferta d'Ocupació Pública 2002. Funcionaris d'administració especial.
  
On diu:
  
Grup B
  
Categoria Nre. de dotacions
  
Tècnic mitjà de laboratori 13
  
Ha de dir:
  
Grup B
  
Categoria Nre. de dotacions
  
Tècnic mitjà de laboratori 14
  
On diu:
  
Total d'administració especial 121
  
Ha de dir:
  
Total d'administració especial 122
  
Segon
  
En l'annex II. Processos selectius de promoció interna 2002. Funcionaris d'administració especial.
  
On diu:
  
Grup B
  
Categoria Nre. de dotacions
  
Tècnic mitjà de laboratori 6
  
Ha de dir:
  
Grup B
  
Categoria Nre. de dotacions
  
Tècnic mitjà de laboratori 5
  
On diu:
  
Total d'administració especial 70
  
Ha de dir:
  
Total d'administració especial 69
Diari Oficial de la Generalitat Valenciana


Sumari del DOGV 4194, del 20-02-2002 (2002/1486)

RESOLUCIÓ de 4 de febrer de 2002, del Rectorat de la Universitat Jaume I, per la qual es declara deserta la convocatòria de proves selectives per a l'ingrés en l'escala tècnica mitjana de gestió mediambiental mitjançant el sistema d'oposició.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/1486


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 4 de febrer de 2002, del Rectorat de la Universitat Jaume I, per la qual es declara deserta la convocatòria de proves selectives per a l'ingrés en l'escala tècnica mitjana de gestió mediambiental mitjançant el sistema d'oposició. [2002/Q1486]
  
Per Resolució del Rectorat de la Universitat Jaume I, de 5 de març de 2001, Diari Oficial de la Generalitat Valenciana del dia 14 de març, es van convocar proves selectives per a l'ingrés en l'escala tècnica mitjana de gestió mediambiental mitjançant el sistema d'oposició.
  
Per Resolució del Rectorat de la Universitat Jaume I, de 8 de novembre de 2001, Diari Oficial de la Generalitat Valenciana del dia 19 de novembre, es va publicar la llista definitiva d'admesos, la data i lloc de realització del primer exercici i la composició del tribunal de selecció de les esmentades proves.
  
Vista l'acta de l'esmentat tribunal de data 10 de gener de 2002, en la qual s'acorda declarar deserta la convocatòria per no haver-hi cap aspirant que haja superat el primer exercici.
  
Aquest Rectorat, fent ús de les competències que li estan atribuïdes en la normativa vigent i d'acord amb el que preveu l'article 8.5 del Decret 33/1999, de 9 de març, del Govern valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana, resol:
  
Declarar deserta la convocatòria de proves selectives per a l'ingrés en l'escala tècnica mitjana de gestió mediambiental mitjançant el sistema d'oposició.
  
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, a partir de l'endemà de la publicació.
  
Castelló de la Plana, 4 de febrer de 2002.- El rector de la Universitat Jaume I: Francisco Toledo Lobo.
Diari Oficial de la Generalitat Valenciana


Sumari del DOGV 4194, del 20-02-2002 (2002/1244)

Notificació al senyor José Luis Cortés Escolano i la senyora Teresa Tebar Gómez. Expedient número 3/1995-N.
-----------------------------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1244


Organisme emissor
:   Conselleria de Benestar Social

Tipus de document
:   Anunci

Notificació al senyor José Luis Cortés Escolano i la senyora Teresa Tebar Gómez. Expedient número 3/1995-N. [2002/F1244]
  
Per no haver-se pogut practicar la notificació personal a l'interessat, de l'acte administratiu que s'indica a continuació, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 30 dies, des de la publicació d'aquest anunci en el Diari Oficial de la Generalitat Valenciana, a la seu de la Direcció Territorial de Benestar Social de Castelló, Secció de Família i Adopcions, sítia a la plaça de Maria Agustina, número 1, de 09.00 a 14.00 hores.
  
- Expedient número 3/1995-N.
  
Interessats: José Luis Cortés Escolano i Teresa Tebar Gómez.
  
Últim domicili conegut: c/ Hort del Rull, 5-baixos 2. Alcalà de Xivert.
  
Resolucions de la Direcció Territorial de Benestar Social de Castelló, de data 2 de novembre de 2001, en què s'adopten acords d'interés per als interessats.
  
Contra aquesta resolució, els interessats podran interposar davant la jurisdicció civil, d'acord amb el que s'ha preceptuat en la Llei d'Enjudiciament Civil i en la disposició addicional primera de la Llei Orgànica 1/1996, de 15 de gener, i serà preceptiva la interposició de reclamació prèvia a la via civil, contra la Conselleria de Benestar Social, d'acord amb el que preveu la Llei 30/1992.
Diari Oficial de la Generalitat Valenciana


Sumari del DOGV 4221, del 04-04-2002 (2002/3119)

Expedient número 114/2002. Adjudicació de la construcció del Centre de Salut de Banyeres de Mariola.
----------------------------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/3119


Data del document
:   25-03-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Banyeres de Mariola
    * contracte d'obres
    * adjudicació de contracte administratiu

Expedient número 114/2002. Adjudicació de la construcció del Centre de Salut de Banyeres de Mariola. [2002/Q3119]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Subsecretaria per als Recursos de Sanitat. Carrer de Misser Mascó, 31, 46610 València. Telèfon: 70 782 01 38; fax 96 386 66 07.
  
c) Número d'expedient: 114/2002.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: construcció del Centre de Salut de Banyeres de Mariola.
  
c) Lots: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.146, de 12 de desembre de 2001.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: un milió vuit-cents mil seixanta-nou euros i cinquanta cèntims (1.800.069,50 EUR).
  
5. Adjudicació
  
a) Data: 22 de març de 2002.
  
b) Contractista: Construcciones Chirivella Sáez, SA.
  
c) Nacionalitat: espanyola.
  
d) Import d'adjudicació: un milió set-cents nou mil cinc-cents seixanta-dos euros i un cèntim (1.709.562,01 EUR).
Diari Oficial de la Generalitat Valenciana


Sumari del DOGV 4386, del 26-11-2002 (2002/12777)

Informació pública del nomenament de funcionaris de carrera per a ocupar plaça d'administratiu d'administració general.
-----------------------------------------------------------------------------------------------------------------------

### Dades del document

Número de DOGV
:   4386

Data del DOGV
:   26-11-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/12701


Organisme emissor
:   Ajuntament d'Orihuela

Tipus de document
:   Anunci

Informació pública del nomenament de funcionaris de carrera per a ocupar plaça d'administratiu d'administració general. [2002/M12401]
  
Per Resolució d'Alcaldia de 12 de juliol de 2002, s'han nomenat funcionaris de carrera per a ocupar plaça d'administratiu d'administració general de l'Ajuntament d'Orihuela (Alacant), pertanyent a l'escala d'administració general, subescala, administrativa, grup de titulació C, les persones que s'esmenten a continuació:
  
ROLDÁN ZAFRA, Mª. DOLORES 47395064-O
  
CONEJERO RIQUELME, Mª, LUISA 03983851-I
  
MANRESA CUENCA, MARIA 87136687-E
  
HERNÁNDEZ QUESADA, GUZMÁN 89161536-U
  
CHAZARRA HERNÁNDEZ, ANA 46915565-D
  
APARICIO TERRÉS, AMADA 28156056-K
  
FERNÁNDEZ MORENO, VICTOR 85863450-Y
  
FERRER CASES, ANGELES P. 56854206-W
  
MESEGUER COSTA. LÁZARA 10325248-H
  
RUIZ CASES, ANTONIO 36422775-D
  
Cosa que es fa pública en compliment del que disposa el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana.
Diari Oficial de la Generalitat Valenciana


Sumari del DOGV 4337, del 17-09-2002 (2002/9852)

RESOLUCIÓ de 12 de setembre de 2002, de la Direcció General de Personal, de la Conselleria de Cultura i Educació, per la qual se cita les persones interessades en el procediment administratiu de referència a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4337

Data del DOGV
:   17-09-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/9852


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 12 de setembre de 2002, de la Direcció General de Personal, de la Conselleria de Cultura i Educació, per la qual se cita les persones interessades en el procediment administratiu de referència a comparéixer en la via jurisdiccional. [2002/F9852]
  
El Tribunal Superior de Justícia de la Comunitat Valenciana ha reclamat a esta unitat administrativa l'expedient sobre el procediment que es descriu:
  
- Recurrent: Iván Ramos Ramos.
  
- Persones interessades: les participants en els procediments selectius d'ingrés i accés als cossos de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, convocats per l'Orde de 8 de maig de 2002, de la Conselleria de Cultura i Educació.
  
- Descripció: recurs contenciós administratiu interposat contra l'Orde de 8 de maig de 2002, de la Conselleria de Cultura i Educació, per la qual es convoquen procediments selectius d'ingrés i accés als cossos de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional (DOGV núm. 4.246, de 10 de maig).
  
- Referència del tribunal: recurs contenciós administratiu número 2/1071/2002.
  
D'acord amb el que preveuen l'article 49 de la Llei Reguladora de la Jurisdicció Contenciosa Administrativa, s'acorda trametre al tribunal l'expedient administratiu de referència i citar les persones interessades en el procediment descrit, per tal que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa, Secció Segona, del Tribunal Superior de Justícia de la Comunitat Valenciana. Es fa constar, això no obstant, que la Generalitat Valenciana, representada pels lletrats del Gabinet Jurídic de Presidència compareix en este recurs en defensa del manteniment de l'acte recorregut.